Ποια είναι η ταχύτερα αναπτυσσόμενη απειλή για την υγεία των Αμερικανών;
Μήπως ο καρκίνος; Τα εμφράγματα; Ο σακχαρώδης διαβήτης;
Η απάντηση είναι καμία από αυτές·
είναι η νόσος Αλτσχάιμερ.
Κάθε 67 δευτερόλεπτα,
κάποιος στις Ηνωμένες Πολιτείες διαγιγνώσκεται με Αλτσχάιμερ.
Καθώς οι ασθενείς με Αλτσχάιμερ αναμένεται να τριπλασιαστούν έως το 2050,
η φροντίδα γι' αυτούς, όπως και για τον υπόλοιπο ηλικιωμένο πληθυσμό,
θα γίνει μια πολύ πιεστική κοινωνική πρόκληση.
Η οικογένειά μου έχει βιώσει από πρώτο χέρι
τις δυσκολίες του να φροντίζεις έναν ασθενή με Αλτσχάιμερ.
Μεγαλώνοντας σε μια οικογένεια με τρεις γενιές
ήμουν πολύ δεμένος με τον παππού μου.
Όταν ήμουν τεσσάρων ετών,
περπατούσα με τον παππού μου σε ένα πάρκο της Ιαπωνίας
όταν ξαφνικά εξαφανίστηκε.
Ήταν μια από τις πιο τρομακτικές στιγμές που έχω βιώσει στη ζωή μου,
αλλά ήταν επίσης και το πρώτο σημάδι
ότι ο παππούς μου έπασχε από Αλτσχάιμερ.
Τα τελευταία 12 χρόνια, η κατάστασή του χειροτέρευε συνεχώς
και η τάση του για φυγή συγκεκριμένα, προκαλούσε άγχος στην οικογένειά μου.
Η θεία μου, που τον φρόντιζε,
πάλευε να μείνει ξύπνια το βράδυ για να τον προσέχει,
αλλά συχνά δεν τον έπιανε να φεύγει από το κρεβάτι του.
Άρχισα να ανησυχώ για την ευημερία της θείας μου
καθώς και για την ασφάλεια του παππού μου.
Έψαξα πολύ μια λύση που θα βοηθούσε στα πρόβλημα της οικογένειάς μου
αλλά δεν μπορούσα να βρω κάτι.
Ώσπου ένα βράδυ, πριν δύο χρόνια περίπου,
φρόντιζα τον παππού μου και τον είδα να κατεβαίνει από το κρεβάτι.
Τη στιγμή που το πόδι του ακούμπησε στο πάτωμα
σκέφτηκα, γιατί να μην τοποθετήσω έναν αισθητήρα πίεσης στη φτέρνα του;
Μόλις πατούσε το πόδι του στο πάτωμα,
ο αισθητήρας θα ανίχνευε μια αύξηση πίεσης που προκαλούνταν από το βάρος του
και θα έστελνε ασύρματα μια ηχητική ειδοποίηση στο κινητό του φροντιστή.
Έτσι, η θεία μου θα μπορούσε να κοιμηθεί καλύτερα
χωρίς να ανησυχεί για τις περιπλανήσεις του παππού μου.
Θα ήθελα λοιπόν τώρα να σας κάνω μια επίδειξη αυτής της κάλτσας.
Μπορώ παρακαλώ να έχω το μοντέλο μου για τις κάλτσες στη σκηνή;
Ωραία.
Καθώς ο ασθενής πατά στο πάτωμα --
(Ήχος τηλεφώνου) --
μια ειδοποίηση αποστέλλεται στο κινητό του φροντιστή.
Σας ευχαριστώ. (Χειροκρότημα)
Σ' ευχαριστώ, μοντέλο για κάλτσες.
Αυτό είναι το σχέδιό μου για τον προκαταρκτικό σχεδιασμό.
Η επιθυμία μου να δημιουργήσω μια τεχνολογία βασισμένη σε αισθητήρες
ίσως προήλθε από τη διαρκή αγάπη μου για τους αισθητήρες και την τεχνολογία.
Όταν ήμουν έξι ετών,
ένας ηλικιωμένος οικογενειακός φίλος έπεσε στο μπάνιο
και υπέστη σοβαρούς τραυματισμούς.
Ανησύχησα για τον παππού και τη γιαγιά μου
και αποφάσισα να εφεύρω ένα σύστημα έξυπνου μπάνιου.
Θα γινόταν εγκατάσταση αισθητήρων κίνησης μέσα στα πλακάκια του πατώματος
για να ανιχνεύσουν τα πεσίματα ηλικιωμένων κάθε φορά που έπεφταν στο μπάνιο.
Επειδή ήμουν μόνο έξι ετών τότε
και δεν είχα τελειώσει ακόμη το νηπιαγωγείο,
δεν είχα τους πόρους και τα εργαλεία για να πραγματοποιήσω την ιδέα μου,
όμως, η ερευνητική μου εμπειρία μου εμφύτευσε μια δυνατή επιθυμία
να χρησιμοποιήσω αισθητήρες για να βοηθήσω τους ηλικιωμένους.
Πραγματικά πιστεύω ότι οι αισθητήρες
μπορούν να βελτιώσουν την ποιότητα ζωής των ηλικιωμένων.
Όταν έκανα το πλάνο μου, είδα ότι αντιμετώπιζα τρεις κύριες προκλήσεις:
πρώτον, τη δημιουργία αισθητήρα,
δεύτερον, τον σχεδιασμό κυκλώματος,
και τρίτον, τον προγραμματισμό εφαρμογής.
Συνειδητοποίησα ότι το έργο μου ήταν πολύ δυσκολότερο να πραγματοποιηθεί
απ' ό,τι πίστευα αρχικά.
Πρώτα, να φτιάξω έναν φορετό αισθητήρα
που να είναι αρκετά λεπτός και εύκαμπτος
για να φορεθεί με άνεση κάτω από το πόδι του ασθενή.
Μετά από εντατική έρευνα και δοκιμές διαφόρων υλικών, όπως λάστιχο
που συνειδητοποίησα ότι ήταν πολύ παχύ για να φορεθεί κάτω από το πόδι,
αποφάσισα να εκτυπώσω έναν αισθητήρα φιλμ
με ηλεκτρικώς αγώγιμα σωματίδια μελανιού ευαίσθητα στην πίεση.
Μόλις ασκηθεί πίεση, η συνδεσιμότητα ανάμεσα στα σωματίδια αυξάνεται.
Έτσι, θα μπορούσα να σχεδιάσω ένα κύκλωμα
που θα μετρούσε την πίεση μετρώντας την ηλεκτρική αντίσταση.
Μετά, έπρεπε να σχεδιάσω ένα ασύρματο κύκλωμα που να φοριέται,
αλλά η μετάδοση ασύρματου σήματος είναι ενεργοβόρα
και απαιτεί βαριές, ογκώδεις μπαταρίες.
Ευτυχώς, έμαθα για την τεχνολογία χαμηλής ενέργειας Bluetooth,
που τραβάει ελάχιστη ενέργεια
και χρησιμοποιεί μια μπαταρία στο μέγεθος νομίσματος.
Αυτό εμποδίζει το σύστημα από το να σβήνει μέσα στη νύχτα.
Τέλος, έπρεπε να προγραμματίσω μια εφαρμογή που θα μεταμόρφωνε
το κινητό του υπεύθυνου σε μια απομακρυσμένη οθόνη.
Γι' αυτό, έπρεπε να επεκτείνω τις γνώσεις μου προγραμματισμού με Java και ΧCode
και επίσης έπρεπε να μάθω να προγραμματίζω συσκευές χαμηλής ενέργειας Bluetooth
παρακολουθώντας οδηγούς στο YouTube και διαβάζοντας διάφορα βιβλία.
Ενσωματώνοντας αυτά τα στοιχεία, μπόρεσα να δημιουργήσω επιτυχώς δύο πρωτότυπα,
το ένα με τον αισθητήρα ενσωματωμένο σε μια κάλτσα,
και ένα άλλο με διάταξη επανασυνδέσιμου αισθητήρα
που μπορεί να προσκολληθεί σε οποιοδήποτε σημείο
είναι σε επαφή με το πέλμα του ασθενή.
Δοκίμασα τη συσκευή στον παππού μου για περίπου έναν χρόνο,
και είχε ποσοστό επιτυχίας 100%
στην ανίχνευση των πάνω από 900 γνωστών περιπτώσεων περιπλάνησής του.
Πέρσι το καλοκαίρι, μπόρεσα δοκιμάσω τη συσκευή μου
σε μερικές οικιακές εγκαταστάσεις φροντίδας στην Καλιφόρνια,
και τώρα ενσωματώνω την ανατροφοδότηση
για να βελτιώσω κι άλλο το προϊόν ώστε να μπορεί να πωληθεί.
Ο έλεγχος της συσκευής σε έναν αριθμό ασθενών
με έκανε να συνειδητοποιήσω ότι έπρεπε να εφεύρω λύσεις
για άτομα που δεν ήθελαν να φοράνε κάλτσες όταν κοιμούνται.
Τα δεδομένα του αισθητήρα που συλλέχθηκαν από μεγάλο αριθμό ασθενών
είναι χρήσιμα στη βελτίωση της φροντίδας αυτών
και ίσως και να οδηγήσουν σε μια θεραπεία για την ασθένεια.
Για παράδειγμα, αυτή τη στιγμή εξετάζω
τις συσχετίσεις μεταξύ της συχνότητας των νυχτερινών περιπλανήσεων του ασθενούς
και τις καθημερινές του δραστηριότητες και δίαιτα.
Δεν θα ξεχάσω ποτέ όταν η συσκευή μου έπιασε για πρώτη φορά
τη νυχτερινή περιπλάνηση του παππού μου.
Εκείνη τη στιγμή, εντυπωσιάστηκα από τη δύναμη της τεχνολογίας
για να αλλάξει ζωές προς το καλύτερο.
Ο κόσμος να ζει ευτυχισμένος και υγιής --
έναν τέτοιο κόσμο φαντάζομαι.
Σας ευχαριστώ πολύ.
(Χειροκρότημα)